Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 32/08/5506	Martin, 30.6.2013
EEČ : 2-40-128-2013

U Z N E S E N I E

Trestná vec:	obvinená XXXXX 
Prečin:	Neoprávnené používanie cudzieho motorového vozidla podľa § 216 odsek 2 písmeno c Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Martin
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX, 
dňa 17.11.2007 asi o 11,07 hod. viedla osobné motorové vozidlo zn. Škoda Fábia ev. č. XXXXX v hodnote 151.546,- Sk, ktorého majiteľom je UNICREDIT XXXXX a.s. Bratislava a držiteľom spoločnosť XXXXX po XXXXX smerom na obec Turč. Michal, pričom pri križovatke pri čerpacej stanici bola zastavená a kontrolovaná XXXXX bolo zistené, že obvinená vozidlo viedla bez súhlasu majiteľa a držiteľa vozidla pod vplyvom alkoholu,

lebo je trestné stíhanie neprípustné podľa § 9 odsek 1 písmeno d

Odôvodnenie:

	Vyšetrovateľ OR PZ, OVK Martin  uznesením ČVS ORP-63/OVK-MT-2008 dňa 22.01.2008 vzniesol obvinenie XXXXX, nar. XXXXX pre prečin neoprávneného používania cudzieho motorového vozidla podľa § 216 ods. 1,  2 písm. a/ Tr. zák.

	V spisovom materiály sa nachádza oznámenie o úmrtí XXXXX, ktorá zomrela 07.05.2010.

	Podľa § 9 ods. 1 písm. d/ Tr. por., trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.

Podľa § 215 Tr. por. prokurátor zastaví trestné stíhanie ak podľa písm. d/ Tr.por. je trestné stíhanie neprípustné podľa § 9 Tr. por.

	Vzhľadom k týmto skutočnostiam som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Dr. Roman Tatarka
prokurátor